section_heading: Deveta sezona (2002. – 2003.)
paragraph_text: Deveta sezona započinje s Rossom i Rachel koji žive zajedno kao cimeri s njihovom kćerkom Emmom. Monica i Chandler pokušavaju dobiti dijete, ali saznaju da je to nemoguće zbog njihovih zdravstvenih problema. Phoebe se upušta u vezu s Mikeom Hanniganom (Paul Rudd) te na kraju bira njega umjesto bivšeg dečka Davida (Hank Azaria). Na sredini sezone Rachel se s Emmom vraća kod Joeyja za kojeg započne gajiti osjećaje, iako ostatak družine očajnički ponovno pokušava spojiti nju i Rossa. U posljednje dvije epizode sezone prijatelji putuju na Barbados kako bi slušali Rossa dok drži govor tijekom paleontološke konferencije. Joey prekida sa svojom djevojkom Charlie (Aisha Tyler) pa ona ulazi u vezu s Rossom. Joey i Rachel za to vrijeme shvaćaju da i dalje gaje osjećaje jedno prema drugome pa sezona završava njihovim poljupcem.